Þorsteinn Már Baldvinsson er einn aðaleigandi Samherja og fyrrum forstjóri félagsins . Færeyski fréttamiðilinn in.fo greinir frá því að Þorsteinn Már Baldvinsson , einn af eigendum og fyrrum forstjóri Samherja , hafi sagt sig úr stjórn útgerðarinnar Framherja í Færeyjum en Þorsteinn var formaður stjórnarinnar . Samherji á fjórðungshlut í Framherja sem er ein stærsta útgerð Færeyja og gerir út þrjá togara frá Fuglafirði . Samherji hefur verið hluti af Framherja frá stofnun þess árið 1994 . Framherji fer með þriðjung fiskveiðikvóta Færeyinga í Barentshafi og stóran hluta af aflaheimildum í botnfiski í færeysku fiskveiðilögsögunni . Ástæðan fyrir brotthvarfi Þorsteins er samkvæmt færeyska miðlinum þær ásakanir sem komið hafa fram á hendur honum og Samherja um mútugreiðslur , skattaundanskot og peningaþvætti í íslenskum fjölmiðlum í síðustu viku .